London o‘t o‘chiruvchilari eng g‘alati murojaatlar ro‘yxatini e’lon qildi

London o‘t o‘chirish xizmati so‘nggi paytlarda kelib tushgan eng noodatiy murojaatlar ro‘yxatini e’lon qildi va aholidan, agarda vaziyat o‘ta muhim bo‘lmasa, 999 shoshilinch raqamiga qo‘ng‘iroq qilmaslikni so‘radi. Ushbu iltimosnoma xizmatning rasmiy saytiga joylashtirildi.

 Foto © cycleexperience.com
Eng g‘alati chaqiruvlar o‘ntaligida yostig‘i ustida o‘rgimchak o‘rmalayotgani haqida xabar bergan ayol qo‘ng‘irog‘i birinchilikni egalladi. Ikkinchi o‘rinda londonlik keksa ayolning murojaati bo‘lib, u stakandagi suvni janjallashayotgan itlarga sepib yuborgan, uning ichida yasama jag‘i borligi esa yodidan ko‘tarilgan. Kampir o‘t o‘chiruvchilardan uni topib berishini so‘ragan. Keyingi o‘rinni band qilgan qo‘ng‘iroq egasi o‘g‘lining garaj tomi ustiga uchib ketgan oyoq kiyimini olib berishni iltimos qilgan. Ro‘yxatga, shuningdek, oshxonadagi olmaxon, bog‘dagi tulki, teshilgan g‘ildirak va unitazga tushib ketgan telefon haqidagi murojaatlar ham kiritilgan.
London o‘t o‘chirish xizmati aholining har hafta 100 dan ziyod bo‘lmag‘ur chaqiruvlar bilan bezovta qilishini, ular vaqt va manbalarni bekor band qilishini bildirdi.